Չիկագոյի համալսարան

Չիկագոյի համալսարան (U of C, UC, UChicago, կամ պարզապես Չիկագո), մասնավոր գիտահետազոտական համալսարան Չիկագոյում, Իլինոյս, ԱՄՆ։

Այն հիմնվել է 1890 թ. Ամերիկյան Բապտիստական Կրթական Միության և նավթային մագնատ ու բարերար Ջոն Ռոկֆելլերի համատեղ ջանքերով։ Համալսարանի առաջին նախագահը դարձավ Վիլյամ Հարպերը։ Չիկագոյի համալսարանը միջազգային բարձր հեղինակություն ունի իր խիստ առաջադեմ կրթական ուղղվածության և մտավորականության համար "The University of Chicago was founded in 1892, and within a short time became internationally recognized as one of the world's great centers of scholarship, research, and teaching."։

Նոբելյան մրցանակների քանակով Չիկագոյի համալսարանն աշխարհում զբաղեցնում է չորրորդ տեղը․ աշխատակիցներից և ուսանողներից 89 եղել են այդ մրցանակի դափնեկիր։ Համալսարանի շրջանավարտներից 49 եղել են Ռոդսի կրթաթոշակակիր, 13-ը՝ ԱՄՆ-ի ազգային հումանիտար մեդալի մրցանակակիր, 9՝ Ֆիլդսի մրցանակի դափնեկիր և 13-ը՝ միարդատեր։

 Կամպուս 
Չիկագոյի համալսարանի գլխավոր կամպուսը զբաղեցնում է 218 ակր (85,4 հեկտար) տարածք Հայդ Պարկ և Վուդլոուն թաղամասերում, որոնք գտնվում են Չիկագոյի կենտրոնից 11 կմ հեռավորության վրա: Համալսարանի հարավային մասը հյուսիսային մասից բաժանված է Միդվուեյ Փլեզանս զբոսայգով, որը երկար, գծային այգի է և ստեղծվել է 1893 թվականին Համաշխարհային ցուցահանդեսի համար: 2011 թվականին Travel + Leisure ամսագիրը համալսարանական կամպուսն անվանել է Ամերիկայի Միացյալ Նահանգների ամենագեղեցիկներից մեկը։

 Ծանոթագրություններ 

Կատեգորիա:1890 հիմնադրումներ
Կատեգորիա:ԱՄՆ-ի բարձրագույն ուսումնական հաստատություններ
Կատեգորիա:ԱՄՆ-ի համալսարաններ
Կատեգորիա:Ամերիկյան համալսարանների ասոցիացիա
Կատեգորիա:Իլինոյսի համալսարաններ և քոլեջներ
Կատեգորիա:Չիկագոյի համալսարան
Կատեգորիա:Չիկագոյի համալսարաններ և քոլեջներ